АҞӘА, лаҵара 14 — Sputnik. Акомпозитор, ашәаҳәаҩ Алеқсандр Шьоуа актәи аканал аҿы иддырбо амузыкатә теледырраҭара "Три аккорда" ахԥатәи асезон далахәылоуп.
Алеқсандр ашоу аҟны аԥхьа инеигӡеит ашәа "Девушка в платье из ситца".
Ахԥатәи асезон аҿы аӡбаҩцәа рыҳасаб ала иқәгылан ашәаҳәаҩ, апоет Александр Новиков, апоетесса Лидиа Козлова (Танич), ашәаҳәаҩ Сергеи Трофимов, ашәаҳәаҩ Алеқсандр Розенбаум.
Алеқсандр Шьоуа иқәгылара ажиури ахә ҳаракны иршьеит.
"Аномер сгәаԥхеит. Иашәаҳәашьагьы сгәаԥхеит. Ахәшьара бзиа изықәсыргылоит", — лҳәеит Лидиа Козлова.
Актәи аканал аҿы иддырбо амузыкатә теледырраҭара "Три аккорда" ахԥатәи асезон хацыркын лаҵара 11 рзы.
Апроект ажанр рацәа аҵанакуеит: ақалақьтә романс, автортә ашәа, акиношлиагер.